
 РЕПУБЛИКА БЪЛГАРИЯ
 Министерство на околната среда и водите

ДО 
ИНЖ. ИВАН ЙОЛОВ
КМЕТ НА ОБЩИНА ИСКЪР


На Ваш изх. №24-04-25/03.08.2026



Относно: Инвестиционно предложение (ИП) „Промяна на начина на трайно ползване (НТП) на поземлен имот (ПИ) с идентификатор 56493.221.13, землище на с. Писарово, общ. Искър, обл. Плевен“


УВАЖАЕМИ ГОСПОДИН ЙОЛОВ,  


Във връзка с Ваше уведомление с вх. №АО-4150/03.08.2026 г. на РИОСВ – Плевен, допълнителна информация с вх. №АО-4150-1/07.08.2026 г. за 6.03.2026 г. за ИП „Промяна на НТП на ПИ с идентификатор 56493.221.13, землище на с. Писарово, общ. Искър, обл. Плевен“, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп), Ви уведомявам следното:
ИП Промяна на НТП на ПИ с идентификатор 56493.221.13, землище на с. Писарово, общ. Искър, обл. Плевен“ попада в обхвата на чл. 2, ал. 2 от Наредбата за ОС.
1. Съгласно предоставената информация, предвижда се промяна на НТП за ПИ с идентификатор 56493.221.13 от „пасище“ в „нива“. Целта на промяната е имотът да бъде преобразуван от публична общинска собственост в частна общинска собственост. Чрез промяната на НТП ще се осигури възможност за задоволяване потребности на земеделски производители чрез отдаване под наем. 
Съгласно скица на поземлен имот №15-391785-17.03.2026 г., издадена от АГКК, ПИ с идентификатор 56493.221.13 по КККР на с. Писарово, общ. Искър, обл. Плевен, е вид територия: Земеделска, НТП: Пасище, площ 1504 кв. м, публична общинска собственост. 
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие (ЗБР). Най-близко разположената защитена зона от мрежата НАТУРА 2000, на около 0,726 км, е:
· BG0000613 „Река Искър”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, обявена със Заповед №РД-237/22.03.2024 г. на МОСВ (обн. ДВ, бр. 33/12.04.2024 г.). 
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположената защитена зона BG0000613 „Река Искър“,  по отношение на:
•	Пряко или косвено унищожаване, увреждане или фрагментиране на природни местообитания и местообитания на животни, предмет на опазване в защитена зона BG0000613 „Река Искър“; 
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитената зона;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на животни, предмет на опазване в защитена зона BG0000613 „Река Искър“.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

